ন্যান্সি ড্রু গ্রন্থপঞ্জি

ন্যান্সি ড্রু চরিত্রটি ক্যারোলিন কিন ছদ্মনামের অধীনে লেখক-কর্মচারীদের দ্বারা সৃষ্টি হয়ে বছরের পর বছর ধরে একাধিক ধারাবাহিকে উপস্থিত হয়েছে।

২০২৫ সালের আগস্ট পর্যন্ত ১৩টি ধারাবাহিক মিলে সর্বমোট ৬২০টি *ন্যান্সি ড্রু* বই প্রকাশিত হয়েছে, যা নিম্নরূপ:

## ধারাবাহিক সারৎসার
* *ন্যান্সি ড্রু মিস্ট্রি স্টোরিজ* (১৯৩০–২০০৩; ১৭৫টি বই + কাহিনির ভিন্নতা সহ ৮টি পরিমার্জিত সংস্করণ। প্রথম ৩৪টি বই ২৫ অধ্যায়ের এবং অসম্পাদিত ছিল, যা ১৯৫৯ সালে ২০ অধ্যায়ে সংক্ষিপ্ত করা হয়।)
** ১৯৭৩ থেকে ১৯৮৫ সালের মধ্যে সাতটি বিশেষ বই প্রকাশিত হয়।
** *ন্যান্সি ড্রু অ্যান্ড দ্য হার্ডি বয়েজ: বি আ ডিটেকটিভ মিস্ট্রি স্টোরিজ* (১৯৮৪–১৯৮৫; ৬টি বই)
* *ন্যান্সি ড্রু: গার্ল ডিটেকটিভ* (২০০৪–২০১২; ৪৭টি বই + ৩টি "সুপারমিস্ট্রিজ")
** *ন্যান্সি ড্রু অ্যান্ড দ্য হার্ডি বয়েজ সুপার মিস্ট্রি (২০০৭)* (২০০৭–২০১২; ৬টি বই)
* *ন্যান্সি ড্রু ডায়েরিজ* (২০১৩-বর্তমান; ২৫টি বই + ১টি বিশেষ বই)

### পরিণত কিশোরদের জন্য
* *দ্য ন্যান্সি ড্রু ফাইলস* (১৯৮৬–১৯৯৭; ১২৪টি বই)
** *ন্যান্সি ড্রু অ্যান্ড দ্য হার্ডি বয়েজ সুপার মিস্ট্রি* (১৯৮৯–১৯৯৮; ৩৬টি বই)
** *রিভার হাইটস* (১৯৮৯–১৯৯২; ১৬টি বই + ১টি "সুপার সিজলার")
* *ন্যান্সি ড্রু অন ক্যাম্পাস* (১৯৯৫–১৯৯৮; ২৫টি বই)

### শিশুদের জন্য
* *ন্যান্সি ড্রু নোটবুকস* (১৯৯৪-২০০৫; ৬৯টি বই)
* *ন্যান্সি ড্রু অ্যান্ড দ্য ক্লু ক্রু* (২০০৬–২০১৫; ৪০টি বই)
* *ন্যান্সি ড্রু ক্লু বুক* (২০১৫-বর্তমান; ১৮টি বই + ১টি প্রকাশিতব্য)

### গ্রাফিক উপন্যাস
* *ন্যান্সি ড্রু: গার্ল ডিটেকটিভ* (২০০৫–২০১০; ২১টি বই + ৩টি "নিউ কেস ফাইলস")
** *ন্যান্সি ড্রু ডায়েরিজ* ব্যানারে পুনঃপ্রকাশিত; যেখানে প্রতিটি বইয়ে দুটি করে গল্পের ১০টি সংকলন রয়েছে।
* *ন্যান্সি ড্রু অমনিবাস ভল. ১* (মার্চ ২০২১)

### কমিক বই
ডাইনামাইট এন্টারটেইনমেন্ট দ্বারা প্রকাশিত।

* *ন্যান্সি ড্রু অ্যান্ড দ্য হার্ডি বয়েজ: দ্য বিগ লাই* (মার্চ-আগস্ট ২০১৭; ৬টি সংখ্যা)
* *ন্যান্সি ড্রু* (জুন-অক্টোবর ২০১৮; ৫টি সংখ্যা)
* *ন্যান্সি ড্রু: দ্য প্যালেস অব উইজডম* (ট্রেড পেপারব্যাক: ফেব্রুয়ারী ২০১৯; হার্ডকভার: জানুয়ারী ২০২০)
* *ন্যান্সি ড্রু অ্যান্ড দ্য হার্ডি বয়েজ: দ্য মিস্ট্রি অব দ্য মিসিং অ্যাডাল্টস!* (জুলাই ২০১৯)
* *ন্যান্সি ড্রু অ্যান্ড দ্য হার্ডি বয়েজ: দ্য ডেথ অব ন্যান্সি ড্রু* (এপ্রিল-নভেম্বর ২০২০; ৬টি সংখ্যা)
** ২০২১ সালের মার্চ মাসে ট্রেড পেপারব্যাক হিসেবে পুনঃপ্রকাশিত।

## ''ন্যান্সি ড্রু মিস্ট্রি স্টোরিজ'' (১৯৩০-২০০৩)

### বিশেষ বই
* *দ্য ন্যান্সি ড্রু কুকবুক: ক্লুজ টু গুড কুকিং* [ভালো রান্নার রহস্য] (১৯৭৩)
* *ন্যান্সি ড্রু পিকচার বুক: মিস্ট্রি অব দ্য লস্ট ডগস* [হারানো কুকুর রহস্য] (১৯৭৭)
* *ন্যান্সি ড্রু পিকচার বুক: দ্য সিক্রেট অব দ্য টুইন পাপেটস* [যমজ পুতুল রহস্য] (১৯৭৭)
* *দ্য ন্যান্সি ড্রু স্লুথ বুক: ক্লুস টু গুড স্লুথিং* [ভালো গোয়েন্দাগিরির সূত্র] (১৯৭৯)
* *ন্যান্সি ড্রু অ্যান্ড দ্য হার্ডি বয়েজ: সুপার স্লুথস* [মহাগোয়েন্দা] (১৯৮১)
* *ন্যান্সি ড্রু গোস্ট স্টোরিজ* [ন্যান্সি ড্রু ভুতের গল্প] (১৯৮৩)
* *ন্যান্সি ড্রু অ্যান্ড দ্য হার্ডি বয়েজ: সুপার স্লুথস #২* [মহাগোয়েন্দা ২] (১৯৮৪)
* *ন্যান্সি ড্রু অ্যান্ড দ্য হার্ডি বয়েজ: ক্যাম্পফায়ার স্টোরিজ* [ক্যাম্পফায়ার গল্প] (১৯৮৪)
* *ন্যান্সি ড্রু গোস্ট স্টোরিজ #২* [ন্যান্সি ড্রু ভুতের গল্প ২] (১৯৮৫)

প্রথম চারটি কর্ম গ্রোসেট এবং ডানল্যাপ কর্তৃক প্রকাশিত হয়েছিল। *ন্যান্সি ড্রু কুকবুক* বইটিতে রান্নার রেসিপি এবং ছোট গল্প ছিল। *ন্যান্সি ড্রু পিকচার বুক* ব্যানারের অধীনে প্রকাশিত বই দুটি ছিল অল্পবয়সী পাঠকদের জন্য সৃষ্ট ছবির বই। *ন্যান্সি ড্রু স্লুথ বুক* বইটিতে কিছু ছোট গল্প ছিল যেখানে ন্যান্সি একদল অল্পবয়সী মেয়েদের তার রহস্য সমাধান পদ্ধতি শেখাত এবং পাঠকরাও ব্যবহৃত কৌশল সম্পর্কে শিক্ষা পেত।

প্রকাশনী পরিবর্তন করে সাইমন অ্যান্ড শুস্টারে চলে যাওয়ার পর ১৯৮১ সালে *ন্যান্সি ড্রু অ্যান্ড দ্য হার্ডি বয়েজ: সুপার স্লুথস* ধারাবাহিকের প্রথম বই প্রকাশিত হয়। বইটিতে সাতটি ছোট গল্প ছিল যেখানে ন্যান্সি ড্রু দ্য হার্ডি বয়েজদের সাথে একজোট হয়ে রহস্য সমাধান করে; এতে ক্যারোলিন কিন এবং দ্য হার্ডি বয়েজের ফ্র্যাঙ্কলিন ডব্লিউ. ডিক্সন উভয় ছদ্মনামই ব্যবহৃত হয়েছে। গল্পটি এত জনপ্রিয় হয়েছিল যে এটি একটি উত্তরসূরি, একটি পার্শ্ব-ধারাবহিক এবং একটি *ক্যাম্পফায়ার স্টোরিজ* ধারাবাহিকের জন্ম দেয়।

১৯৮৩ সালে *ন্যান্সি ড্রু গোস্ট স্টোরিজ* প্রকাশিত হয়; এতেও সাতটি ছোটগল্প ছিল। ১৯৮৫ সালে এটিরও একটি উত্তরসূরির জন্ম হয়। তবে অন্যান্য বিশেষ বইগুলোর তুলনায় ব্যতিক্রমীভাবে এর প্রথম খণ্ডটি মিনস্ট্রল এবং আলাদিন ব্র্যান্ডচিহ্নের অধীনে পুনর্মুদ্রিত হয়েছিল।

#### ''ন্যান্সি ড্রু অ্যান্ড দ্য হার্ডি বয়েজ: বি আ ডিটেকটিভ মিস্ট্রি স্টোরিজ'' (১৯৮৪–১৯৮৫)
এই বইগুলিতে পাঠক-মিথস্ক্রিয়ার কিছুটা সুযোগ রয়েছে, অনেকটা *চুজ ইওর ওন অ্যাডভেঞ্চার* বইয়ের মতো। ধারাবাহিকটি ওয়ান্ডারার থেকে প্রকাশিত হয়েছিল।

*জঙ্গল অব ইভিল* এবং *টিকেট টু ইন্ট্রিগ* নামে ধারাবাহিকটির আরও দুটি খণ্ড পরিকল্পিত এবং প্রচারিত হয়েছিল, কিন্তু স্ট্রেটমায়ার সিন্ডিকেট সাইমন অ্যান্ড শুস্টারের কাছে বিক্রির পর তা আর প্রকাশিত হয়নি।

### ''ন্যান্সি ড্রু নোটবুকস'' (১৯৯৪-২০০৫)

*ন্যান্সি ড্রু নোটবুকস* অল্পবয়সী পাঠকদের উদ্দেশ্য করে সৃষ্টি হয়েছিল এবং এতে দেখানো ন্যান্সি তখনও গ্রেড স্কুলে পড়ত। ধারাবাহিকটি ১৯৯৪ থেকে ২০০৫ সাল পর্যন্ত প্রকাশিত হয়েছিল।

## ''দ্য ন্যান্সি ড্রু ফাইলস'' (১৯৮৬–১৯৯৭)

১৯৮৬ সালে সাইমন অ্যান্ড শুস্টার ইনকর্পোরেটেড *[[ন্যান্সি ড্রু ফাইলস|দ্য ন্যান্সি ড্রু ফাইলস]]* নামে একটি পার্শ্ব-ধারাবাহিক প্রকাশ শুরু করে, যা মূল *ন্যান্সি ড্রু মিস্ট্রি স্টোরিজ* ধারার পাশাপাশি একই সঙ্গে চলছিল। *দ্য ন্যান্সি ড্রু ফাইলস* কিশোর পাঠকদের লক্ষ্য করে সৃষ্টি হয়েছিল; এটি শৈলী, লক্ষ্য পাঠক এবং সংবেদনশীলতার দিক থেকে *দ্য হার্ডি বয়েজ কেসফাইলস-*এর অনুরূপ।

২০১৪ সালের জানুয়ারী থেকে সাইমন অ্যান্ড শুস্টার এই ধারাবাহিকটি ইবুক হিসেবে প্রকাশ করতে শুরু করে।

সাইমন পালস ব্র্যান্ডচিহ্নের অধীনে ন্যান্সি ড্রু ফাইলস খণ্ড ১ এবং ন্যান্সি ড্রু ফাইলস খণ্ড ২ ২০১৯ সালের ২৪শে সেপ্টেম্বর প্রকাশিত হয়েছিল। এগুলো মূলত ধারাবাহিকের প্রথম ছয়টি বইয়ের পুনর্মুদ্রণ; খণ্ড ১-এ বই ১, ২ ও ৩ এবং খণ্ড ২-এ বই ৪, ৫ ও ৬ সংকলিত হয়েছে। এর মলাটের অলঙ্করণ করেছেন ফের্নান্দা সুয়ারিস।

### ''ন্যান্সি ড্রু অ্যান্ড হার্ডি বয়েজ সুপার মিস্ট্রি'' (১৯৮৮–১৯৯৮)

৩৬ খণ্ডের এই পেপারব্যাক ধারাবাহিকে হার্ডি বয়েজ এবং ন্যান্সি ড্রু একজোট হয়ে কাজ করে। ধারাবাহিকটি একটি নির্দিষ্ট কাহিনিপরম্পরা অনুসরণ করে চলে যেখানে প্রধান চরিত্র এবং তার বন্ধুরা সাধারণত আলাদা আলাদা রহস্য নিয়ে কাজ শুরু করে এবং শেষ পর্যন্ত দেখা যায় সেগুলো একে অপরের সাথে সংযুক্ত। এরপর গোয়েন্দারা একজোট হয়ে পুরো রহস্যটি সমাধান করে। ধারাবাহিকটি *ন্যান্সি ড্রু ফাইলস* এবং *হার্ডি বয়েজ কেসফাইলস-*এর ধারাবাহিকতা অনুসরণ করে, তাই এতে খুন, প্রেম এবং নিয়মিত চরিত্রগুলোর মধ্যে খুনসুটি খুবই সাধারণ বিষয়। এই ধারাবাহিকে ন্যান্সি ড্রু এবং ফ্রাঙ্ক হার্ডি একে অপরের প্রতি আকর্ষণ অনুভব করে, যদিও "দ্য লাস্ট রিসোর্ট"-এ একটি সংক্ষিপ্ত চুম্বনের পর এই আকর্ষণ আর সামনে এগোয়নি। পরবর্তী বইগুলিতে তাদের দুজনের মধ্যে গড়ে ওঠা শ্রদ্ধা ও বন্ধুত্ব এবং নেড নিকারসন এবং ক্যালি শর প্রতি তাদের অব্যাহত অনুরাগের উপর গুরুত্ব দেওয়া হয়েছে। ১৯৯৭ সালের শেষের দিকে সাইমন অ্যান্ড শুস্টার বেশ কয়েকটি পার্শ্ব-ধারাবাহিক বাতিল করে, যার মধ্যে *সুপার মিস্ট্রি* (যাকে *ন্যান্সি ড্রু অ্যান্ড হার্ডি বয়েজ সুপার মিস্ট্রিও* বলা হয়) ধারাবাহিকও অন্তর্ভুক্ত ছিল।

### ''রিভার হাইটস''

এই ধারাবাহিকে ন্যান্সি ড্রুকে প্রধান চরিত্র হিসেবে পাওয়া যায় না, কেবল দু-চারটি বইয়ে তার সংক্ষিপ্ত উপস্থিতি দেখা যায়। তবে এটি তার কাল্পনিক শহরের পটভূমিতে রচিত এবং যথারীতি ক্যারোলিন কিন ছদ্মনামে প্রকাশিত। ধারাবাহিকটি রোমান্সধর্মী এবং এর মাত্র ১৬টি বই প্রকাশিত হয়েছিল।

### ''ন্যান্সি ড্রু অন ক্যাম্পাস''

দ্য *[[ন্যান্সি ড্রু ফাইলস]]-*এর মতো *ন্যান্সি ড্রু অন ক্যাম্পাস* ধারাবাহিকটিও পরিণত কিশোর পাঠকদের লক্ষ্য করে লেখা। এখানে ন্যান্সি এবং তার বন্ধু বেস মারভিন ও জর্জ ফেইন কলেজ পড়ুয়া; ধারাবাহিকটি রহস্য সমাধানের চেয়ে কলেজ জীবন এবং প্রেমের উপর বেশি গুরুত্ব দিয়েছে।

## ''ন্যান্সি ড্রু: গার্ল ডিটেকটিভ'' (২০০৪–২০১২)

*ন্যান্সি ড্রু: গার্ল ডিটেকটিভ* দীর্ঘদিন ধরে চলমান ন্যান্সি ড্রু রহস্য ধারাবাহিকের স্থলাভিষিক্ত হয়। এই নতুন ধারাবাহিকটি ন্যান্সির দৃষ্টিকোণ থেকে উত্তম পুরুষের বর্ণনায় লেখা হয়েছে এবং এতে ন্যান্সি ড্রুর সকল প্রধান চরিত্রকে আধুনিক ও আমূল পরিবর্তিত রূপে উপস্থাপন করা হয়েছে। এছাড়া রিভার হাইটস শহরকে আরও প্রাণবন্ত করতে নতুন গৌণ চরিত্রের অবতারণা করা হয়েছে যারা একাধিক বইয় উপস্থিত ছিল, যারা ন্যান্সির জগতের কাঠামোকে একটি পরিণত রূপ দেয়।

প্রধান চরিত্রগুলির ব্যক্তিত্বের আমূল পরিবর্তন এবং মানের অবনতির উপলব্ধির কারণে দীর্ঘদিনের ভক্তদের কাছ থেকে ধারাবাহিকটি নেতিবাচক সমালোচনা পায়। এরপর ত্রয়ী আকারে প্রকাশ শুরু করলে নেতিবাচক সমালোচনার পরিমাণ আরও বৃদ্ধি পায় এবং শেষ পর্যন্ত বিক্রি কমে যাওয়ায় ২০১১ সালে ধারাবাহিকটি বন্ধ করে দিতে হয়। ২০১৩ সালে *ন্যান্সি ড্রু, গার্ল ডিটেকটিভ* *ন্যান্সি ড্রু ডায়েরিজ* ধারাবাহিক দ্বারা প্রতিস্থাপিত হয়।

### ''পেপারকাটজ'' গ্রাফিক উপন্যাস (২০০৫-২০১০)

২০০৫ সালের শুরুতে পেপারকাটজ *গার্ল ডিটেকটিভ* ধারাবাহিকের একটি শাখা হিসেবে ন্যান্সি ড্রু গ্রাফিক উপন্যাসের একটি নতুন ধারাবাহিক প্রকাশ শুরু করে। ধারাবাহিকটি সম্পাদনা করেছেন জিম স্যালিক্রাপ, লিখেছেন স্টেফান পেত্রুচা, এবং সচিত্রীত করেছেন শো মুরেস। মাঙ্গা-শৈলীর অলঙ্করণ এবং আধুনিক প্রযুক্তির ব্যবহার (ন্যান্সির হাইব্রিড গাড়ি, জর্জের ট্যাবলেট পিসি) ন্যান্সি এবং তার বন্ধুদের একবিংশ শতাব্দীর রূপ দান করে।

২০১০ সালে ধারাবাহিকটি *ন্যান্সি ড্রু: গার্ল ডিটেকটিভ - দ্য নিউ কেস ফাইলস* নামে পুনরায় শুরু করা হয়। এই নতুন উপন্যাসগুলি ভ্যাম্পায়ার সম্পর্কিত বইয়ের প্রতি আকৃষ্ট হয়ে পড়া রিভার হাইটসকে কেন্দ্র করে লেখা হয়েছে। তবে এর কিছুদিন পরই ধারাবাহিকটি বাতিল হয়ে যায়। ২০১৪ সালে এটি *ন্যান্সি ড্রু ডায়েরিজ* ধারাবাহিকের একটি শাখা হিসেবে পুনঃপ্রকাশ শুরু হয়, যার প্রতি সংখ্যায় দুটি করে খণ্ড থাকে।

### ''ন্যান্সি ড্রু অ্যান্ড দ্য ক্লু ক্রু'' (২০০৬–২০১৫)

২০০৬ সালে থেকে আলাদিন পেপারব্যাকস অল্পবয়সী পাঠকদের জন্য *ন্যান্সি ড্রু নোটবুকস* ধারাবাহিককে একটি নতুন প্রকাশিত ধারাবাহিক দিয়ে প্রতিস্থাপিত করে; এটি *ন্যান্সি ড্রু: গার্ল ডিটেকটিভ* ধারাবাহিকের একই জগতে বিদ্যমান। এই ধারাবাহিকটি ২০১৫ সালে বন্ধ হয়ে যায় এবং *ন্যান্সি ড্রু ক্লু বুক* ধারাবাহিক দ্বারা প্রতিস্থাপিত হয়।

*ন্যান্সি ড্রু অ্যান্ড দ্য ক্লু ক্রু-তে* ন্যান্সি ড্রু, জর্জ ফেইন এবং বেস মারভিনকে রিভার হাইটস এলিমেন্টারি স্কুলের তৃতীয় শ্রেণীতে পড়া আট বছর বয়সী শিক্ষার্থীর ভূমিকায় দেখানো হয়েছে। তারা বাচ্চাদের উপযোগী ছোটখাটো রহস্য সমাধান করে যেমন, চুরি যাওয়া আইসক্রিমের ফর্মুলা খুঁজে বের করা কিংবা কনের আগে কে কেক কেটেছে তা উদ্ঘাটন করা। এই ধারাবাহিকে জর্জের মা তার নিজস্ব ক্যাটারিং কোম্পানিতে কাজ করেন এবং জানা যায় যে জর্জের আসল নাম হলো জর্জিয়া।

### ''ন্যান্সি ড্রু অ্যান্ড দ্য হার্ডি বয়েজ সুপার মিস্ট্রি'' (২০০৭–২০১২)

*ন্যান্সি ড্রু অ্যান্ড দ্য হার্ডি বয়েজ সুপার মিস্ট্রি* হলো *দ্য হার্ডি বয়েজ: আন্ডারকভার ব্রাদার্স* ধারাবাহিকের সঙ্গে সম্মিলিতভাবে সৃষ্ট একটি পার্শ্ব-ধারাবাহিক। এর গল্পগুলি ফ্রাঙ্ক, জো এবং ন্যান্সির দৃষ্টিকোণ থেকে উত্তম পুরুষে পালা করে ভিন্ন ভিন্ন অধ্যায়ে বর্নিত হয়েছে। ধারাবাহিকের প্রথম বইটি তাদের নতুন  কল্পজগতে চরিত্রগুলির মধ্যেকার সম্পর্কের একটি উপক্রমণিকা হিসাবে কাজ করে। ২০১২ সালে *গার্ল ডিটেকটিভ* এবং *আন্ডারকভার ব্রাদার্স* ধারাবাহিক শেষ হওয়া পর্যন্ত প্রতি বছর এই ধারাবাহিকের একটি করে বই প্রকাশিত হতো।

## ''ন্যান্সি ড্রু ডায়েরিজ'' (২০১৩–বর্তমান)
২০১৩ সালে শুরু হওয়া এই ধারাবাহিকটি মূলত *ন্যান্সি ড্রু: গার্ল ডিটেকটিভ* ধারাবাহিকের পুনঃসূচনা। এই ধারাবাহিকেও ন্যান্সির উত্তম পুরুষের বর্ণনায় সে এবং তার বন্ধুদের রহস্য সমাধানের ঘটনা অনুসরণ করা হয়েছে। এই ধারাবাহিকটি *গার্ল ডিটেকটিভ-*এর ত্রয়ী বিন্যাস (প্রথম দুটি বই বাদে, বাকি সকল বই এখানে একটি স্বতন্ত্র রহস্য নিয়ে রচিত) থেকে বেরিয়ে আসা, বইগুলিকে তার পূর্বসূরীর চেয়ে দীর্ঘতর করা এবং একজন প্রচ্ছদ শিল্পী নিয়োগ করার উদ্দেশ্যে তৈরি করা হয়েছিল। এই নতুন ধারাবাহিকটি *গার্ল ডিটেকটিভ-*এর কিছু অধিক সমালোচিত দিক সংশোধন করার চেষ্টা করেছিল, যা তর্কসাপেক্ষে কিছুটা সফল হয়েছিল বলা যেতে পারে।

এটিই ছিল প্রথম তিনটি ভিন্ন ফরম্যাটে উপলব্ধ ধারাবাহিক; পেপারব্যাক, হার্ডকভার (ডাস্ট জ্যাকেট সহ), এবং ইবুক। ধারাবাহিকটি যখন প্রথম শুরু হয়, তখন প্রতি বছর তিনটি করে নতুন বই প্রকাশের পরিকল্পনা ছিল (২০১৩ এবং ২০১৫ সালে বাদে, যখন চারটি নতুন বই প্রকাশিত হয়েছিল), কিন্তু পরবর্তীতে ২০১৬ সালে এটি কমিয়ে বছরে দুটি বইয়ে আনা হয়। প্রথম চারটি বইয়ের প্রাথমিক মুদ্রণ সংখ্যা ছিল ২৫,০০০ কপি পেপারব্যাক এবং ২,৫০০ কপি হার্ডকভার; পঞ্চম থেকে সপ্তম বইয়ের প্রাথমিক মুদ্রণ সংখ্যা ছিল ২৫,০০০ কপি পেপারব্যাক এবং ৫,০০০ কপি হার্ডকভার; এবং অষ্টম থেকে একদশতম বইয়ের প্রাথমিক মুদ্রণ সংখ্যা ছিল ১০,০০০ কপি পেপারব্যাক এবং ৫,০০০ কপি হার্ডকভার। যদিও সাইমন অ্যান্ড শুস্টার বইগুলোর বিক্রয় তথ্য প্রকাশ করে না, অ্যামাজন এবং বার্নস অ্যান্ড নোবেলের মতো অনলাইন সাইটগুলি সূচিত করে যে এগুলোর বিক্রি আশানুরূপ নয় বা বেশ কম।

১-৪ নম্বর বইগুলি ২০১৩ সালের নভেম্বরে একটি বক্স সেটে প্রকাশিত হয় এবং ২০১৬ সালের আগস্টে প্রথম দশটি বইয়ের একটি বক্স সেট প্রকাশিত হয়। এছাড়া ২০১৬ সালের জুনে প্রথম তিনটি বই একত্রে একটি পেপারব্যাক সংস্করণে প্রকাশিত হয়। প্রথম ২৬টি বই এবং ক্রিসমাস স্পেশাল বইটির পূর্ণাঙ্গ অডিও বই সিডি বা ডাউনলোডযোগ্য সংস্করণ হিসেবে উপলব্ধ রয়েছে, যা পাঠ করেছেন জর্জিয়ানা মেরি।

শিল্পী এরিন ম্যাকগুয়ার ধারাবাহিকের শুরু থেকেই প্রচ্ছদ শিল্পী হিসেবে কাজ করছেন।

### বই

#### টীকা
* *ফেমাস মিসটেকস* বইটি প্রাথমিকভাবে ২০১৮ সালের আগস্টে প্রকাশিত হওয়ার কথা ছিল, যদিও পরে এর পরিবর্তে আ *ন্যান্সি ড্রু ক্রিসমাস* প্রকাশ করা হয়। বইটির প্রকাশনা ২০১৯ সালের জানুয়ারিতে পিছিয়ে দেওয়া হয়, তবে এটি ধারাবাহিকের ১৭তম বই হিসেবেই বহাল থাকে।
* *ন্যান্সি ড্রু ক্রিসমাস* একটি নম্বরবিহীন বিশেষ সংস্করণ বই, এবং এটি শুরুতে শুধুমাত্র ইবুক বা হার্ডকভার ফর্ম্যাটে পাওয়া যেত। হার্ডকভার প্রকাশের দুই বছর পর ২০২০ সালের সেপ্টেম্বরে এর পেপারব্যাক সংস্করণ প্রকাশিত হয়েছিল। এতে হার্ডি বয়েজরা অতিথি চরিত্র হিসেবে উপস্থিত হয়েছিল।
* *ক্যাপ্টেন স্টোনস রিভেঞ্জ* প্রাথমিকভাবে ২০২২ সালের জুলাই মাসে প্রকাশিত হওয়ার কথা ছিল। ২০২২ সালের শেষের দিকে প্রকাশিতব্য সাইমন অ্যান্ড শুস্টারের অন্যান্য বইগুলোর মতো এটিও পিছিয়ে ২০২৩ সালের জানুয়ারিতে নিয়ে যাওয়া হয়। হার্ডি বয়েজ অ্যাডভেঞ্চার ধারাবাহিক *দ্য স্মাগলারস লিগ্যাসিও* এই পরিবর্তনের শিকার হয়েছিল।

### ''ন্যান্সি ড্রু ক্লু বুক'' ধারাবাহিক (২০১৫–২০২৪)
এটি মূলত আলাদিন পেপারব্যাকস থেকে প্রকাশিত *ন্যান্সি ড্রু অ্যান্ড দ্য ক্লু ক্রু* ধারাবাহিকের পুনঃসূচনা। এটি একটি অংশগ্রহণমূলক ধারাবাহিক, যেখানে পাঠকরা তাদের পাওয়া সূত্র এবং অনুমান লিখে রাখতে পারেন। শেষ অধ্যায়ের আগের একটি পাতায় সন্দেহভাজন, সূত্র এবং সমাধান সম্পর্কিত কিছু প্রশ্ন থাকে পাঠক যার উত্তর দিতে পারেন। ২০১৫ সালের ৭ই জুলাই ধারাবাহিকের প্রথম দুটি বই পেপারব্যাক, হার্ডকভার এবং ইবুক সংস্করণে প্রকাশিত হয়। ক্যারোলিন কিন দ্বারা লিখিত এই বইগুলোর প্রচ্ছদ এবং অভ্যন্তরীণ সচিত্রীকরণ করেছেন পিটার ফ্রান্সিস। প্রথম তিনটি বইয়ের প্রাথমিক মুদ্রণ সংখ্যা ছিল ৩৫,০০০ কপি পেপারব্যাক এবং ৫,০০০ কপি হার্ডকভার। ন্যান্সি ড্রু ক্লু বুক ধারাবাহিকটি ২০২৪ সালে সাইমন অ্যান্ড শুস্টার অনেকটা নীরবেই বন্ধ করে দেয়। ভবিষ্যতে এই ধারাবাহিকের আর কোনো বই প্রকাশের পরিকল্পনা নেই।

## অন্যান্য বই
* *[[দ্য ন্যান্সি ড্রু স্ক্র্যাপবুক]]* (১৯৯৩)
* *[[ন্যান্সি ড্রুস গাইড টু লাইফ]]* (২০০১)
* *[[ন্যান্সি ড্রু ম্যাড লিবস]]* (২০০৫)
* *[[ক্লুজ টু রিয়েল লাইফ: দ্য উইট অ্যান্ড উইজডম অব ন্যান্সি ড্রু]]* (২০০৭)
* *ন্যান্সি ড্রু: আ নভেলাইজেশন অব দ্য হিট মুভি* (২০০৭)
* *[[দ্য লস্ট ফাইলস অব ন্যান্সি ড্রু]]* (২০০৭)
* *[[দ্য অফিসিয়াল ন্যান্সি ড্রু হ্যান্ডবুক]]* (২০০৭)
* *[[ন্যান্সি ড্রু ক্লাসিক পেপার ডলস]]* (২০১১)
* *[[ন্যান্সি ড্রু অ্যান্ড হার ফ্রেন্ডস পেপার ডলস]]* (২০১২)
* *ন্যান্সি ড্রু: দ্য কার্স* (২০২০)

## তথ্যসূত্র

## বহিঃসংযোগ

বিষয়শ্রেণী:ন্যান্সি ড্রু ধারাবাহিকের বই
বিষয়শ্রেণী:শিশুতোষ গ্রন্থ ধারাবাহিক